ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660012329

ขอให้แก้ไขปัญหาเสียงดังรบกวนจากเครื่องขยายเสียง บริเวณ ซอยอินทาปัจ 15 จนถึง สวนบางแคภิรมย์ (ตามผู้ร้องแจ้ง) ถนนเพชรเกษม 69 แขวงหลักสอง เขตบางแค กรุงเทพมหานคร จุดสังเกตอยู่ใกล้กับศูนย์รวมอาหาร เจ้าสัว 69 เนื่องจากผู้ร้องแจ้งว่าเมื่อวันที่ 24 มีนาคม 2566 เวลาประมาณ 08.00 น. จนถึงปัจจุบัน (วันที่ 25 มีนาคม เวลาประมาณ 09.50 น.) มีเสียงดังรบกวนจากเครื่องขยายเสียง ซึ่งผู้ร้องไม่ทราบแน่ชัดว่าน่าจะมีการจัดงานวัดหรือไม่ (ตามผู้ร้องแจ้ง) เพราะได้ยินเสียงเพลงดังรบกวนมาก และผู้ร้องไม่ทราบแน่ชัดว่าเสียงเพลงดังกล่าวมาจากบริเวณใด ทำให้ประชาชนในพื้นที่และพื้นที่ใกล้เคียงได้รับความเดือดร้อนเพราะต้องการพักผ่อน ซึ่งมีการส่งเสียงดังรบกวนมาเป็นระยะๆ ในช่วงเวลากลางวัน ตั้งแต่เวลาประมาณ 08.00 น. จนถึง ช่วงเย็น (ไม่ทราบเวลาแน่ชัด) แต่ไม่ได้เปิดเป็นประจำทุกวัน และผู้ร้องแจ้งว่าก่อนหน้านี้ ได้ประสบปัญหาเสียงดังรบกวนจากเครื่องขยายเสียง (ไม่สามารถระบุวันเวลาแน่ชัดได้) โดยได้สร้างความเดือดร้อนให้กับผู้ที่อาศัยอยู่ในพื้นที่จำนวนมากได้รับความเดือดร้อน เบื้องต้นผู้ร้องได้แจ้งเรื่องไปยังสถานีตำรวจนครบาลเพชรเกษม กรุงเทพมหานคร จึงประสงค์ให้หน่วยงานที่เกี่ยวข้องเข้าไปตรวจสอบ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata